alexandrainst/scandi-wiki huggingface dataset:
Parker-demningen

Parker-demningen (engelsk: Parker Dam) er en 98 meter høy demning med et vannkraftverk som ligger i Coloradoelva som danner grensen mellom Arizona og California i USA, 250 km nedenfor Hooverdammen, og ikke langt fra Lake Havasu City. I elveløpet skaper reservoaret vannreserver for det tørre området rundt, og gir elektrisitet til industri og boliger.

Demningen er 98 meter høy. Vannkraftverket har fire turbiner. Det er en installert effekt på 120 MW. Anleggsarbeidene startet i 1956, og demningen med kraftverk stod ferdig i 1966. Demningen demmer opp Havasusjøen, et kunstig reservoar som er 299 km langt og 798 millioner m³ i vannvolum.

Eksterne lenker 
 
  Anleggets hjemmeside hos US Bureau of Reclamation.

Demninger i USA
Vannkraftverk i USA
Byggverk i Arizona
Kraftverk i California
Demninger fullført i 1966
Kraftverk etablert i 1966
1966 i Arizona
1966 i California
San Bernardino County
Davis-demningen

Davis-demningen (engelsk: Davis Dam) er en demning med et vannkraftverk som ligger i Coloradoelva i staten Arizona i USA, 70 km nedenfor Hooverdammen, og danner grense til Nevada. Like ved ligger byen Bullhead City. I elveløpet skaper reservoaret vannreserver for det tørre området rundt, og gir elektrisitet til industri og boliger.

Demningen er 60 meter høy, og 490 meter lang. Vannkraftverket har fem turbiner. Det er en installert effekt på 250 MW. Anlegget stod ferdig i 1951.

Eksterne lenker 
 
 Anleggets hjemmeside hos US Bureau of Reclamation.

Demninger i USA
Vannkraftverk i USA
Byggverk i Arizona
Demninger fullført i 1951
Kraftverk etablert i 1951
1951 i Arizona
1951 i Nevada
Mohave County
Keenleyside-demningen

Anlegget må ikke forveksles med Arrow Lakes-demningen.
Keenleyside-demningen, tidligere kjent som High Arrow Dam, er en demning som danner reservoaret Nedre Arrow Lake, og gir vann til Arrow Lakes vannkraftverk i Columbia River 12 km ovenfor byen  Castlegar i delstaten Britisk Columbia, Canada. 

Demningen ligger der hvor Columbia-elva flyter sammen med sideelva Kootenay River. Reservoaret Arrow Lakes ble skapt ved oppdemmingen ved at to opprinnelig atskilte innsjøer smeltet sammen som følge av vannstigningen. Innsjøen er 232 km lang og volumet er på 8,8 km³. Ovenfor innsjøen finner vi neste dam oppstrøms – Revelstoke-demningen. 

Installert kapasitet i vannkraftproduksjonen er 185 MW, med en årsproduksjon på inntil 772 GWt. 

Selve demningen var ferdig i 1968. Deretter oppstod det planer om å utnytte den til vannkraft. Det ble etter hvert besluttet å bygge en tilknyttet dam med kraftstasjon litt nedenfor Keenleyside-dammen, med en egen tilførselskanal for vann på sinnsiden av elveløpet. Arbeidet med Arrow Lakes vannkraftverk begynte i mars 1999, og begge generatorene ble satt i drift våren 2002.

Eksterne lenker
 Anleggets hjemmeside – hos BC Hydro.
 Arrow Lakes Generating Station – hos Columbia Power.

Demninger i Canada
Vannkraftverk i Canada
Demninger fullført i 1968
1968 i Canada
Kraftverk etablert i 2002
2002 i Canada
Kraftverk i Britisk Columbia
Mizuki Noguchi

Mizuki Noguchi (japansk: 野口 みずき, født 3. juli 1978 i Kanagawa prefektur) er en japansk langdistanseløper som konkurrerer i maraton.

Noguchis gjennombrudd kom under VM 2001 der hun var i finalen på 10 000 meter og endte på 13.-plass. Under VM 2003 valgte hun å løpe maraton, og tok sølvmedaljen bak Catherine Ndereba. Hun deltok også under OL 2004 i Athen, der hun vant gull på tiden 2:26.20.

Etter suksessen i OL har hun også vunnet Berlin maraton i 2005 og Tokyo maraton i 2007.

Referanser

Eksterne lenker 
 

Japanske maratonløpere
Olympiske mestere for Japan
Medaljevinnere under Sommer-OL 2004
Deltakere for Japan under Sommer-OL 2004
Friidrettsutøvere under Sommer-OL 2004
Fødsler i 1978
Deltakere for Japan under VM i friidrett 2003
Boundary-demningen

Boundary-demningen er en demning med vannkraftverk som danner en kunstig innsjø i Pend Oreille River, en sideelv til grenseelven Columbia River nordøst i delstaten Washington, USA. Reservoaret er nær grensen til Canada. Anlegget opereres og elektrisiteten konsumeres av Seattle kommune.

Installert kapasitet i vannkraftproduksjonen er 1 024 MW. Anlegget var ferdig i 1967. Demningen er 105 meter høy, og 130 meter lang.

Eksterne lenker
 Oversiktsside over anleggets data - hos US Stanford University.
 USGS - Boundary Dam.

Demninger i USA
Vannkraftverk i USA
Kraftverk i Washington
Demninger fullført i 1967
Kraftverk etablert i 1967
1967 i Washington
Fatuma Roba

Fatuma Roba (født 18. desember 1973) er en etiopisk tidligere friidrettsutøver som konkurrerte i maraton.

Robas fremste meritt er gullmedaljen som hun vant i maratonløpet under OL 1996 i Atlanta. Året før hadde hun blitt nummer nitten i verdensmesterskapet.

Øvrige mesterskapsplasseringer er en fjerdeplass fra VM 1999, en trettendeplass fra VM 2001 og niendeplassen fra OL 2000 i Sydney.

Hun gikk til topps i maratonløpet i Boston tre ganger på rad (1997–1999). Hennes personlige rekord i maraton lyder på 2.23.21.

Referanser

Eksterne lenker 
 

Etiopiske maratonløpere
Olympiske mestere for Etiopia
Medaljevinnere under Sommer-OL 1996
Deltakere for Etiopia under Sommer-OL 1996
Friidrettsutøvere under Sommer-OL 1996
Deltakere for Etiopia under Sommer-OL 2000
Friidrettsutøvere under Sommer-OL 2000
Personer fra Addis Abeba
Deltakere for Etiopia under VM i friidrett 1999
Fredens bolig

For det kristne leirstedet i Bærum, se Fredens bolig (Bærum).
Fredens bolig, eller Graven som den ofte kalles, er et parkområde på Stølen i Bergen og ligger rett nord for og nedenfor Krohnengen skole, ovenfor Ladegårdsgaten og nedenfor Krohnengsgaten. 

Navnet skriver seg fra «assistenskirkegården» for Korskirkens landsogn (Sandviken) som ble opparbeidet i 1809. Svenske krigsfanger ble sendt fra Østlandet for å være med på opparbeidelsen av kirkegården, som hadde plass til 2200 graver. Da kommunen kjøpte Krohnengen i 1866 ble det vurdert å utvide Fredens bolig slik at den kunne bli gravplass for hele byen. Kirkegården var i bruk til 1928, og ble formelt nedlagt som gravplass i 1968.

Oline Felle, Madam Felle, ble begravet her i 1908.

I 1985 ble parken anlagt omtrent i sin nåværende form. Rundt årtusenskiftet ble det også anlagt ballbinge, og noen år senere en rullebrettrampe.

Referanser

Eksterne lenker
 Bergen byleksikon på nett, om Fredens bolig
 Fredens bolig: Kart og historie 
 Bergen kommune: Fredens bolig

Bergens historie
Parker i Bergen
Georg Arnestad

Georg Arnestad (født 1948 på Rygg i Gloppen kommune) er en norsk redaktør, sakprosaforfatter og forsker innen kultur. Han er siden 1996 leder for forskning og utvikling og avdelingsdirektør ved Høgskulen i Sogn og Fjordane, og bosatt i Sogndal.

Arnestad tok artium i språkfag ved Firda Gymnas i 1967. Han ble utdannet siviløkonom ved Norges Handelshøyskole (NHH) i 1973, og høyere avdeling i økonomisk historie ved NHH i 1977. Arnestad var vitskaplig assistent ved NHH i årene 1976–1977. Han var deretter konsulent for kulturavdelingen i Kirke- og undervisningsdepartementet fra 1978 til 1981. Han ble forsker og amanuensis ved Sogn og Fjordane distriktshøgskule fra 1981 til 1987, forsker ved Vestlandsforsking i perioden 1988–1996, med et års opphold 1991–1992, da han ble utnevnt som spesialrådgiver for Kulturdepartementet. I 1996 ble Arnestad forskings- og utviklingsleder ved Høgskulen i Sogn og Fjordane. 

I perioden 1981–1987 var Arnestad redaktør for tidsskriftet Søkelys på Sogn og Fjordane, og Norsk Kulturårbok (Samlaget) 1994–1999. Han har vært styreleder for Sogndal Kulturhus AS.

Bibliografi  
 1999 Norsk kulturårbok 1999 Redaktør, sammen med Hilde Sandvik. Norsk kulturråd, ISBN 9788252153712
 1998 Norsk kulturårbok 1998 Redaktør, sammen med Kjersti Mjør. Norsk kulturråd, ISBN 9788252151145
 1996 Kulturårboka 1996. Redaktør. Norsk kulturråd, ISBN 9788252145823
 1995 Kulturårboka 1995, Redaktør. Norsk kulturråd, ISBN 9788252143294
 1994 Kulturårboka 1994, Redaktør. Norsk kulturråd, ISBN 9788252143294

Eksterne lenker  

 Hjemmeside ved Høgskulen i Sogn og Fjordane

Norske sakprosaforfattere
Norske redaktører
Personer tilknyttet Vestlandsforsking
Norske siviløkonomer fra NHH
Personer fra Sogndal kommune
Personer fra Gloppen kommune
Fødsler i 1945
Personer tilknyttet Høgskulen i Sogn og Fjordane
Neumark

Neumark (tysk for «Nymark», polsk: Nowa Marchia), eller Øst-Brandenburg var en region i den prøyssiske provinsen Brandenburg, Tyskland, øst for elven Oder, i området som ble del av Polen i 1945. 

Ved navnet Lubusz landskap var området del av Polen i middelalderen, men ble gradvis del av det tyske Markgrevskapet Brandenburg fra midten av 1200-tallet. Som Brandenburg-Küstrin utgjorde Neumark en uavhengig stat innen Det tysk-romerske rike fra 1535 til 1571; etter markgreven Johans bortgang, en yngre sønn av Joakim I Nestor, kurfyrste av Brandenburg, falt det tilbake til kurfyrste Johan Georg, markgrevens nevø og Joakim I Nestors barnebarn. Med resten av Kurfyrstedømmet Brandenburg ble det del av Kongeriket Preussen i 1701, og del av Det tyske keiserrike i 1871, da hver av de to statene ble opprettet. Etter første verdenskrig forble det utelukkende etnisk tyske Neumark del av Tyskland i Weimarrepublikken.

Etter andre verdenskrig tildelte Potsdamkonferansen hoveddelen av Neumark til Polen, og siden 1945 har området vært del av Polen. Polske bosettere erstattet i hovedsak den fordrevne tyske befolkningen. Mesteparten av det polske området ble del av Lubusz voivodskap, mens de nordre byene Choszczno (Arnswalde), Myślibórz (Soldin), og Chojna (Königsberg in der Neumark) tilhører Det vestpommerske voivodskap. Noe territorium rundt Cottbus, som administrativt var del av Regierungsbezirk Frankfurt (sammenfallende med Neumark) etter Wienerkongressen av 1815, ble del av Øst-Tyskland på 1940-tallet, og ble del av Tyskland etter Tysklands gjenforing i 1990.

Brandenburgs historie
Stater og territorier etablert i 1252
Stater og territorier opphørt i 1945
Stater og territorier etablert i 1535
Stater og territorier opphørt i 1571
Elin Maria Bugge

Elin Maria Bugge, ofte kalt Maja Bugge, (født 15. november 1978) er en norsk animatør og illustratør. 

Elin Maria Bugge jobbet inntil 2009 som animatør hos videospillprodusenten Funcom i Oslo. Hun har også illustrert fem lettlestbøker i serien om Korsfarerne skrevet av Steffen Sørum. Tegnestilen hennes har blitt beskrevet som «karikert realisme».

Elin Maria Bugge er utdannet ved blant annet animasjonslinja ved Høgskulen i Volda.

Eksterne lenker 
 Hjemmeside
 Maja Bugges blogg med illustrasjonseksempler

Norske illustratører
Norske animatører
Fødsler i 1978
Det liberaldemokratiske parti (Japan)

Det liberaldemokratiske parti (japansk: , Jiyū-Minshutō), ofte forkortet til Jiyūto eller LDP, er et politisk parti i Japan. Partiet har regjert nesten uavbrutt siden dannelsen i 1955. Med dette er LDP blant verdens mest suksessrike partier i demokratiske valg. LDP er et selverklært liberalt parti, men har med tiden blitt overveiende konservativt og nokså nasjonalistisk og populistisk i sin praksis. Partiet har blant annet begynt å løse opp den antimilitaristiske linjen i Japans utenriks- og sikkerhetspolitikk.

LDP har i lange perioder siden 1955 regjert med rent flertall i underhuset i Japans riksdag. Unntakene er periodene 1993–1996 og 2009–2012. Da halve overhuset var på valg i 2007, mistet LDP også flertallet der, men gjenvant kontrollen i 2012. Siden slutten av 1990-årene har LDP hatt partiet Kōmeitō som en fast samarbeidspartner. LDP fant opprinnelig sin hovedmotstander i Japans sosialistparti, men i 1990-årene ble denne rollen overtatt av Det demokratiske parti, som gikk i oppløsning etter regjeringsskiftet i 2012.

LDP har en tradisjon for å være delt mellom sterke fraksjoner, der politikerne har hatt sterke patron- og klientforhold til ulike velgergrupper og næringsinteresser. Det er likevel kultur for å styre på brede flertall, også med opposisjonen. Til tross for at partimedlemmene har liten innflytelse i japanske partier, hadde LDP 5 millioner medlemmer i 1990 og drøyt 1 million i 2019.

Referanser

Eksterne lenker 
 

Politiske partier i Japan
Politiske partier etablert i 1955
1955 i Japan
NM i kubb

Norgesmesterskapet (NM) i kubb er et årlig sportsarrangement avholdt i Larkollen under Larkolluka. NM i kubb hadde sin begynnelse med mål om 10 deltakende lag sommeren 2009, men endte med over dobbelt så mange lag til start. De lengstfarende dro fra Namsos for å delta. Konkurransen blir spilt som utslagsturnering.

Før 2020 ble NM arrangert i Folloparken på Orkanger i Trøndelag.

I 2020 var det 60 lag som var med for å kjempe om tittelen Norgesmester i kubb. Vinneren i 2020 ble laget Bryggebakken, mens laget Ferieforpesterne vant i 2021. Konkurransen i 2021 ble avholdt på Park Lane i Larkollen onsdag 21. juli. 74 lag deltok i 2021.

Premier 
Premiene for deltakelse i 2009 var følgende:

 Inngravert pokal til hver spiller på vinnerlaget
 En flaske champagne til hver spiller på vinnerlaget
 Diplom til alle lagene som tok seg til kvartfinale Premiene ble finansiert av et deltakelsesgebyr på 50 kroner.
Fra 2020 er det pokal til de tre beste lagene.

Vinnere 
Vinnerne i det første norgesmesterskap i kubb ble Ivar Ustad og Johan Pääaho Svanem.
Vinnerne i det andre norgesmesterskapet i kubb ble Martin Solem og Tore Druglimo.
Vinnere av 2020 mesterskapet ble «Bryggebakken» med deltakerne Magnus, Martine og Thomas.
Vinnere av mesterskapet i 2021 ble laget «Ferieforpesterne», med deltakerne Thea Fleischer og Jens Gundersen.
Vinnere av mesterskapet i 2022 ble «Team Annekset» med deltakerne Henrik og Ellinor.

Referanser 

Kubb
Orkland
Bermudisk dollar

Bermudisk dollar (ISO 4217:BMD) er valutaen på Bermuda. Det blir normalt forkortet til $ eller BD$ for å skille det fra andre dollarvalutaer. En dollar er delt inn i 100 cent. 

Bermuda
Nordamerikansk valuta
Fyrstinnen av Asturias-prisene

Fyrstinnen av Asturias-prisene (spansk: Premios Princesa de Asturias), tidligere Fyrsten av Asturias-prisene, er en samling utmerkelser som tildeles enkeltpersoner, grupper eller organisasjoner for fremragende bidrag innenfor natur- og samfunnsvitenskap, humanistiske fag, kunst og kultur, sport, internasjonalt samarbeid og for virke i  kampen mot urettferdighet, fattigdom, sykdom, uvitenhet eller for forsvar av friheten. Prisene tildeles uten hensyn til mottagernes statsborgerskap. Prisene utdeles av Fundación Príncesa de Asturias og har navn etter tittelen til Spanias kronprins/kronprinsesse. Charteret for prisene ble utstedt i 1980 og i 1981 ble de første prisene utdelt.

Prisene var først kjent som Fyrsten av Asturias-prisene, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisene. Stiftelsen endret samtidig navn til Fundación Princesa de Asturias.

Med prisen følger en skulptur laget av kunstneren Joan Miró og prispenger på  euro. Prisene deles ut årlig i Oviedo. 

Prisen deles ut i åtte kategorier:
Fyrstinnen av Asturias' pris for kunst (siden 1981)
Fyrstinnen av Asturias' pris for samfunnsvitenskap (siden 1981)
Fyrstinnen av Asturias' pris for kommunikasjon og humaniora (siden 1981)
Fyrstinnen av Asturias' pris for internasjonalt samarbeid (siden 1981)
Fyrstinnen av Asturias' pris for naturvitenskap og teknologi (siden 1981)
Fyrstinnen av Asturias' pris for litteratur (siden 1981)
Fyrstinnen av Asturias' pris for enighet (siden 1986)
Fyrstinnen av Asturias' pris for sport (siden 1987)

Referanser

Eksterne lenker
 

Kulturpriser
Forskningspriser
Utmerkelser etablert i 1981
Domhuset i København

Domhuset i København står på Nytorv i København. Det ble bygget i årene  til  med C.F. Hansen som arkitekt, og innviet i juli 1815. Det ble opprinnelig reist som et kombinert rådhus og tinghus og erstattet det gamle rådhuset som brant i 1795. Slik fungerte det inntil det nåværende rådhuset på Rådhuspladsen ble tatt i bruk i 1903, hvor Københavns Byret har holdt til i huset. 

Bygningen ble oppført i nyklassisisme med seks joniske søyler i inngangspartiet. På siden av huset er det bygget en portal over Slutterigade til arresthuset, som ble oppført samtidig med domhuset, også det av C.F. Hansen. Domhuset er tegnet etter inspirasjon fra Andrea Palladios villaer i Vicenza.

Domhuset er fredet.

Referanser

Tinghus
Byggverk i København
Den danske gullalder
Byggverk tegnet av C.F. Hansen
Fredete byggverk i København
Byggverk fullført i 1815
1815 i Danmark
Politikk i 1815
Little Goose-demningen

Little Goose-demningen (engelsk: Little Goose Lock and Dam) er en demning med et vannkraftverk som ligger i Snake River i staten Washington i USA, 14 km nordøst for byen Starbuck i Columbia County, og ligger ellers også i Whitman County. Dette er det tredje siste kraftverket i Snake-elva før denne munner ut i Columbia River i samme delstat. Den må ikke forveksles med Little Goose Dam i Nord-Dakota.

Anlegget ble påbegynt 1963 og ferdigstilt i 1970, med utvidelse i 1978. Det er en installert effekt på 810 MW, med største bruttoeffekt 932 MW, fordelt på seks turbiner. Demningen er 29 meter høy og 809 meter lang. Slusen i dammen er 204 meter lang og 26 meter bred, og gjør det mulig med elvetrafikk videre oppover elva.

Demningen skaper Lake Bryan, et 62 km langt reservoar i Snake-elva som går helt opp til Lower Granite-demningen. Nedenfor demningen ligger Lake Herbert G. West, som er et 45 km langt kunstig reservoar skapt av demningen nedenfor – Lower Monumental-demningen.

Eksterne lenker
 Anleggets hjemmeside - hos US Army Corps of Engineers.

Demninger i USA
Vannkraftverk i USA
Kraftverk i Washington
Demninger fullført i 1970
Kraftverk etablert i 1970
1970 i Washington
Kraftverk etablert i 1978
1978 i Washington
Whitman County
Bakun-demningen

Bakun-demningen er en demning med vannkraftverk i Sarawak i Malaysia, dvs på den vestlige delen av Borneo. Kraftverket ligger ca. 60 km vest for byen Belaga, i ei mindre sideelv til elva Rajang, og ble påbegynt i 1995. Det er ventet at sluttføringen av anleggsarbeidet med igangsetting av kraftproduksjon kan skje i 2015, men det har vært tre utsettelser av prosjektet og dato for ferdigstilling er ikke sikker. Installert effekt blir etter eksisterende planer totalt 2.400 MW.

Selve demningen skal bli ca. 205 m høy og 750 meter lang, og reservoaret vil demme opp ca. 695 km² jungel og elvedal. Prosjektet er økologisk omstridt.

Eksterne lenker
 
 Friends of the Earth – prosjektside om økologiske følger av Bakundammen.
 Asia Times  – «Dirty dam draws dirty smelters», 25. januar 2006.

Demninger i Malaysia
Vannkraftverk i Malaysia
Sarawak
Okutataragi vannkraftverk

Okutaragi vannkraftverk er et pumpekraftverk i prefekturet Hyōgo i det vestlige Japan nord for Kobe. Det drives med pumpeverk for kraftproduksjon knyttet til elva Tataragi, ei sideelv til Kako-gawa. Installert effekt er om lag 1 240 – 1 932 MW fordelt på seks turbiner, og anlegget stod ferdig i 1975, med utvidelse i år 2000. Det opereres av Kansai Electric Power Company. 

Det øvre reservoaret reguleres av Tataragi-demningen. Høydeforskjellen (hydraulic head) mellom dette og selve kraftstasjonen er 387 – 425 meter.

Eksterne lenker 
 
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 Mitsubishi – presentasjon av teknologi i pumpekraftverk.

Vannkraftverk i Japan
Demninger i Japan
Hyōgo prefektur
Pumpekraftverk i Japan
Kraftverk etablert i 1975
1975 i Japan
Okawachi vannkraftverk

Okawachi vannkraftverk er et pumpekraftverk ved byen Okawachi midt i elva Kanzaki, plassert midt i prefekturet Hyogo nordvest for Kobe i Japan. Fra november 2007 er byen Okawachi sammenslått med Kanzaki og heter heretter Kamikawa.

Kraftverket drives med pumpeverk for kraftproduksjon. Installert effekt er om lag 1 280 MW fordelt på fire Francis-turbiner, og anlegget stod ferdig i 1993 med utvidelse fra 1995. Hase-demningen danner øvre reservoar, og høydeforskjellen (hydraulic head) er 411-432 meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 Mitsubishi - presentasjon av teknologi i pumpekraftverk.

Vannkraftverk i Japan
Demninger i Japan
Hyōgo prefektur
Pumpekraftverk i Japan
Demninger fullført i 1993
Kraftverk etablert i 1993
Kraftverk etablert i 1995
1993 i Japan
1995 i Japan
Shin-Takasegawa vannkraftverk

Shin-Takasegawa vannkraftverk er et pumpekraftverk ved elva Fudōsawa langt nordvest i prefekturet Nagano i det sentrale Japan, som drives med pumpeverk for kraftproduksjon. Kraftverket er plassert i Chubu-Sangaku nasjonalpark og opereres av Installert effekt er om lag 1 280 MW, fordelt på fire turbiner. Anlegget ble tatt i bruk i 1980, med utvidelse i 1998. 

Takase-demningen er en steinfyllingsdam av  176 m høyde og danner anleggets nedre reservoar på 76,2 millioner m³, mens øvre reservoar på 32,5 millioner m³ dannes av en 125 meter høy steinfyllingsdam som ligger litt lengre oppe i samme elv. Operatør er Tokyo Electric Power Company.

Fallhøyden (hydraulig head) er på 229 meter.

Eksterne lenker 
 
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 Mitsubishi -�presentasjon av teknologi i pumpekraftverk.
 IEA - Tokyo Electrical Power Company's pumpekraftverk, beskrivelse, kart og bilder.

Vannkraftverk i Japan
Demninger i Japan
Nagano prefektur
Pumpekraftverk i Japan
Kraftverk etablert i 1979
Kraftverk etablert i 1980
Kraftverk etablert i 1988
1979 i Japan
1980 i Japan
1988 i Japan
Okuyoshino vannkraftverk

Okuyoshino vannkraftverk er et vannkraftverk i Okuyoshino-dalen ved byen Tosa, langt nord i prefekturet Kochi i Japan, som drives med pumpeverk for kraftproduksjon. Det er den svært korte sideelva Okuyoshino til elva Yoshino midt på øya Shikoku som er regulert og gir kraft til anlegget. Installert effekt er om lag 1 206 MW, fordelt på seks turbiner/generatorer fra  Toshiba installert i 1979. Den ene av reservoarene er knyttet til Asahi-demningen. 

Fallhøyden (hydraulic head) er på 505 meter.

Eksterne lenker
 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
 Toshiba – «Hydro Generators», inkludert perspektivskisse av Okuyoshino-generatorene (side 8).

Vannkraftverk i Japan
Shiobara vannkraftverk

Shiobara  vannkraftverk er et vannkraftverk langt nord i prefekturet Tochigi i det sentrale Japan, nord for Tokyo. Demningene står i elva Sabi, ei bielv til Naka. Anlegget drives som pumpekraftverk for kraftproduksjon fra to reservoarer. Installert effekt er om lag 1 050 MW, og anlegget stod ferdig i 1994.

Øvre demning er en 90,5 meter høy steinfyllingsdam med et reservoar på inntil 11,9 millioner m³ vannmasser. Nedre reservoar reguleres av Sabigawa-demningen som er en 104 meter høy gravitasjonsdam i betong, og demmer opp inntil 10,5 millioner m³ vannvolum.

Eksterne lenker 
 
 Mitsubishi – presentasjon av teknologi i pumpekraftverk.
 IEA - Tokyo Electrical Power Company's pumpekraftverk, beskrivelse, kart og bilder.

Vannkraftverk i Japan
Demninger i Japan
Tochigi prefektur
Pumpekraftverk i Japan
Arne-Ivar Kjerland

Arne-Ivar Kjerland (født 1952 i Granvin i Hardanger) er en antikvarbokhandler som driver Nynorsk Antikvariat i Tvedestrand. 

Kjerland var leder i Granvin Mållag i perioden 1974–1977 og redaktør av Granvinsmaole 1975–1977. Han var disponent i nynorskavisen Dag og Tid i perioden 1981–2004, og var samtidig sekretær for Riksfondet for nynorsk presse.

Referanser 

Norske bokhandlere
Personer fra Granvin kommune
Nynorskforkjempere